**הפרשות לפנסיה לעובדי אבטחה ושמירה:**

**מעסיקים רבים נמנעים מלהפריש פנסיה לעובדי השמירה על פי צווי ההרחבה בשיעור מיטיב של 6% ומפרישים בשיעורים נמוכים, או שלא מפרישים כלל, או שמפרישים באיחור.**

המעסיק מחויב להפריש לעובד שמירה ואבטחה, מדי חודש הפרשות על סך של 6% משכרו לתגמולים, החל מתחילת עבודתו, בהנחה והשלים 6 חודשי עבודה, עובדים רבים בענף השמירה אינם מודעים לזכאותם זאת.

כמובן שבנוסף לתגמולי הפנסיה המעביד מחויב להפריש לקופת הפיצויים במדרג משתנה החל מ1.68% בשנת 2009 ועד 4.18% בשנת 2012. והפרשות העובד 5.5%, כך שסך ההפרשות לפנסיה כדלקמן:

בשנת 2009 תגמולי עובד-מעביד : 13.18%.

בשנת 2010 תגמולי עובד-מעביד: 14%.

בשנת 2011 תגמולי עובד-מעביד 14.84%.

בשנת 2012 תגמולי עובד-מעביד 15.68%.

במסגרת צו הרחבה לענף השמירה, כל עובד שהשלים 6 חודשי עבודה זכאי להפרשי פנסיה ב'קופת מבטחים' באפן רטרואקטיבי, החל מיום עבודתו הראשון, בשיעור מיטבי של 6% תגמולי מעביד. בשנת 1973 עמד שיעור ההפרשה של המעסיק בענף השמירה על 5% (בהתאם לסעיף י"ב בחוק הפנסיה) ובשנת 1988 הוחלה הרחבה נוספת שהגדילה את שיעור ההפרשה החלה על המעסיק ל-6%. אך מעסיקים רבים בענף השמירה מתעלמים מסעיף זה ועובדים רבים כלל אינם מודעים לזכויותיהם.

מה שקורה בפועל זה שמעסיקים בענף השמירה ובענפים אחרים מפרישים לעובדים לקרן הפנסיה בשיעורים נמוכים, על פי צו ההרחבה לפנסיה חובה, כשלמעשה הם מחויבים להפריש לקופות הפנסיה סכומים בשיעור מיטיב של 6% בהתאם לצווי הרחבה בענף השמירה או בענפים אחרים.

באם העובד הוא לפני גיל הפרישה המעביד מחויב לפתוח עבורו קופת פנסיה או להמשיך להפריש לקופה קיימת וחל איסור על המעביד להפסיק להפריש – גם כאשר העובד מגיע לגיל פרישה.